<classify> Alisema hayo alipokuwa akizindua upanuzi wa Kiwanda cha Kamal Steel jijini Dar es Salaam jana.Serikali itaendelea kuboresha mazingira ya uwekezaji nchini. Ninatoa rai kwa wawekezaji wengine kuiga mfano wa Kampuni ya Kamal Steel Limited kuja kuwekeza au kuongeza uwekezaji nchini. Uamuzi wa kampuni hii wa kuwekeza unadhihirisha kuwa kuwekeza nchini Tanzania kuna faida na manufaa makubwa, alisema Waziri Mkuu.Pinda aliagiza wawekezaji wa kampuni hiyo ya Kamal Steel Limited, kusaidia kuhamasisha wawekezaji wengine kutoka nje ya nchi, kuja kuwekeza nchini.Alisema upanuzi wa kiwanda hicho ni uthibitisho wa dhamira ya serikali ya kuleta maendeleo kwa Watanzania na kuongeza ajira.Nimeelezwa kuwa baada ya upanuzi huu, kiwanda hiki kitakuwa na uwezo wa kuzalisha tani milioni 80,000 za nondo kwa mwaka na kuwa kiwanda kikubwa zaidi cha chuma katika nchi za Afrika Mashariki. Aidha, kukamilishwa kwa kiwanda hiki kutaiwezesha Tanzania kuzalisha nondo zaidi ya mahitaji yake na ziada kuuzwa nje, alisema Waziri Mkuu.Pinda alitoa mwito kwa viwanda vya ujenzi, miradi na wananchi, kuongeza kasi ya kununua na kutumia bidhaa za chuma, zenye viwango vya kimataifa zinazozalishwa na viwanda vya ndani ili kuunga mkono viwanda vya ndani vya chuma.  <topic>: uchumi 